cyanic-selkie/wikianc huggingface dataset:
Sørtakahe
Åtferd
Takahe er monogame, para held truleg saman heile livet. Dei byggjer eit klumpa reir under buskar og kratt og legg to gulbrune egg. Dei er bakkelevande. Ungar har ein overlevingsrate på 73-97 %.
Utbreiing og habitat
Arten lever framleis der han vart gjenoppdaga i Murchison Mountains ved Lake Te Anau. Ein har òg sette ut nokre få individ på fire rovdyrfrie øyar, Tiritiri Matangi, Kapiti, Maud og Mana, der publikum kan sjå dei. I tillegg kan takahe i fangenskap sjåast på Te Anau og Mt Bruce dyrelivssenter. I juni 2006 vart eit par takahe flytta til restaureringsprosjektet Maungatautari. I januar 2011 vart ei lite mengd takahe sett ut i det verna naturreservatet Zealandia i Wellington.
Etter 1982 har den totale populasjonen variert mellom 110 og 225 attverande individ.
Status og vern
Tidlegare var arten vidt utbreidd, men vart driven til nær utrydding av overjakt, tap av habitat og introduserte artar. Innføringa av hjort (Cervus elaphus) representerer ein alvorleg konkurranse for føda, medan røyskatten (Mustela erminea) tar rolla som rovdyr. Spreiinga av skog har bidrege til reduksjon av habitat. Sidan fuglane har lang levetid, reproduserer dei sakte, det tar fleire år å bli kjønnsmodne, og ettersom utbreiinga var redusert over relativt få generasjonar, er innavlsdepresjon eit monaleg problem. Innsats for å verne arten blir hemma spesielt av låg reproduksjon av dei attverande fuglane. Genetiske analysar har vorte utførte for å velje avlsdyr i eit forsøk på å verne maksimalt genetisk mangfald.
Augusta Abrahamsen
Augusta Abrahamsen  var ein norsk forfattar, godtemplar og kvinnesakskvinne.
Jentenamnet hennar var Augusta Falkenberg og ho var dotter til prost Magnus Falkenberg og kona Bolette Margrethe, fødd Søeberg. Familien flytte frå Valle til Flekkefjord då Augusta var to år gamal, og ho voks opp i den vesle kystbyen. Seinare flytte dei til Larvik og ho tok der middelskuleeksamen i 1880. I 1891 gifte ho seg med sakføraren Lars Kristian Abrahamsen. Han vart politikar for Venstre og sat fleire periodar på Stortinget og var også statsråd. Begge var aktive i fråhaldsrørsla og ho var ein leiar i Larvik i arbeidet for stemmerett for kvinner.
Augusta Abrahamsen byrja tidleg å skrive. Ho hadde stykke på prent i ulike blad og aviser, men ho skreiv då ikkje under fullt namn, berre Augusta. Fyrste boka ho fekk gjeve ut kom på svensk i 1894, Storskrytaren och andra berättelser för barn. Det var ei samling forteljingar tidlegare prenta i ulike blad. Den fyrste norske bokutgjevinga hennar kom i 1901 og heitte 8 barnefortællinger.
I Got Dem Ol' Kozmic Blues Again Mama!
I Got Dem Ol' Kozmic Blues Again Mama! er eit studioalbum frå 1969 av den amerikanske songaren og låtskrivaren Janis Joplin. Det var det første soloalbumet hennar etter ho forlet det tidlegare bandet sitt, Big Brother and the Holding Company, og det einaste ho gav ut medan ho levde (Pearl kom ut tre månader etter ho døydde).
Innspeling
Innspelinga byrja 16. juni 1969 i New York City og var fullført 26. juni. Joplin fekk med seg gitaristen Sam Andrew frå Holding Company på innspelinga, i tillegg til The Kozmic Blues Band. Joplin fekk med seg ei blåserekkje på fleire av songane, noko det tidlegare bandet hennar ikkje hadde ønskt. Albumet skilde seg mykje frå den tidlegare psykedeliske rocken hennar og songane var her mykje meir i retning soul og blues. Alle utanom to songar var coverlåtar som produsenten Gabriel Mekler og Joplin valde ut. Dei to andre songane, «One Good Man» og «Kozmic Blues», var skrivne av Joplin sjølv. I alt var albumet meir polert, men vart ikkje ein like stor suksess som Cheap Thrills.
Utgjeving
Albumet kom ut 11. september 1969 og selde til gullplate to månader seinare.
CD-utgåva frå 1999 inneheld eit opptak av Bob Dylan sin «Dear Landlord», med ny tekst og arrangement av Joplin, og versjonar av «Summertime» og «Piece of My Heart» frå Woodstockfestivalen som bonusspor.
Vos'mogo Martaknattane
Vos'mogo Martaknattane er ei gruppe klipper som ligg 1 km aust for Džalil'knausen i Linnormen i Payerfjella i Dronning Maud Land. Ho vart kartlagt frå flyfoto og landmålingar av den norske antarktisekspedisjonen i 1956–60. Den sovjetiske antarktisekspedisjonen kartla det på ny i 1960–61 og namngjeve Skaly Vos'mogo Marta (8. mars-klippene) til minne om Den internasjonale kvinnedagen.
Løkken i Vendsyssel
Den eldste busettinga i Løkken er frå slutten av 1600-talet. Seinare utvikla byen seg til ein viktig ladestad for handelen mellom Vendsyssel og Sør-Noreg, der dansk korn, smør og kjøtt vart bytta i norsk trelast og jarn. Enno finst det pakkhus frå dette som i Danmark vert kalla skudehandelen, som varte til om lag år 1900, og gikk føre seg mellom ladestader i Sør-Noreg og vestkysten av Jylland, særleg frå Vendsyssel, Ringkøbing, Thy og Han Herred. Til denne skudehandelen vart nytta sandskuder og baggeskuder, som var skip bygd for å kunne leggje til land på dei danske sandstrendene.
Løkken vart òg ein viktig fiskarby, som til tider var den tredje største langs vestkysten av Jylland. Ikring 1950 hadde byen om lag 50 båtar som vart drege opp på stranda. Fiskarmiljøet, med molo, båtplass, signalmast, tjæreplass og bergingshuset eksister framleis, men er no vorte kystfiskerimuseum, for det er berre få yrkesfiskarar att.
Jupitermånen Euanthe
Euanthe vart oppdaga 11. desember 2001 av Scott S. Sheppard, David C. Jewitt og Jan T. Kleyna.
Løkken i Vendsyssel
Løkken ligg i den sørlege enden av klinten Lønstrup Klint, som har den nordlege enden ved Lønstrup. Den 19 kilometer lange og særs breie stranda sørover til Rødhus er opa for køyring med bil året rundt. Frå Løkken er det òg nedkøyringar til Blokhus, Grønhøj og Saltum.
Hjellvik skule
Hjellvik skule var ein barneskule på Hjellvik i Osterøy kommune i dåverande Hordaland.
Skulen husa elevar ifrå Hjellvik, Raknes, Skår, Tepstad, Birkeland, Mjelstad og Mosevoll, men blei våren 2013 nedlagt.
Yevgeny Morozov
Yevgeny Morozov kan visa til:
Anne-Olaug Ingeborgrud
Anne-Olaug Ingeborgrud var ein norsk lærar, politikar og forfattar frå Nes i Akershus. Ho var stortingsrepresentant for Kristeleg Folkeparti frå 1977 til 1981.
I 1981 vart Ingeborgrud vald til andre viseformann i Kristeleg Folkeparti, deretter var ho fyrste viseformann 1985–87. Då Kristeleg Folkeparti valde å gå inn med sine folk i Willoch-regjeringa i juni 1983, vart ho statssekretær under Kjell Magne Bondevik i Kyrkje- og undervisningsdepartementet, ein jobb ho hadde til 1. november 1985.
Ingeborgrud var oppteken av lokalhistorie, og då særleg frå heimbygda Nes på Romerike. Ho skreiv mellom anna bøkene:
Ho vart tildelt Kongens fortenstemedalje i sølv i 1995.
Hărman
Hărman (ungarsk Szászhermány, transilvansk saksisk Huntschprich, tysk Honigberg, latin Mellis) er ein kommune i Brașov fylke i Romania.
Busetnader
Hărman er ein comună (landkommune) med desse busetnadane:
Torvhund
Torvhund, eller torvmosehund, (Canis lupus palustris, Canis familiaris palustris), av og til òg kalla torvspitz, var ein prehistorisk tamhund som av type var særs like dagens nordlege spisshundtypar og pariahhundar. Han er no utdøydd.
Det er gjort arkeologiske funn av torvhundar over store delar av Europa, Asia og Nord-Afrika. Slike funn er som oftast gjort på eller like ved buplassar som er daterte til oldtida. Det første funnet vart gjord i eit såkalla pælebygningskulturlag i Tirol. Typen har difor òg gått under namnet pælebygningsspiss. I Noreg er funnet av den kring 7 000 år gamle varangerhunden det eldste beviset vi har for tamhundar her i landet.
Ein trur at torvhunden har livnært seg som pariahhund i byrjinga, men seinare meir og meir som ein hund ått av mennesket.
Tilapia
Tilapia viser til ei rekkje ciklidar som stammar frå ferskvatn i Afrika.
Jupitermånen Orthosie
Orthosie er ein av månane til Jupiter. Han er medlem av Ananke-gruppa, og var truleg ein bit av ein asteroide som vart fanga inn av Jupiter. Han har ein snittradius på kring 1 km.
Tilapia
Historie
Tilapia er kjent under fleire namn. «Tilapia» er ei latinisering av thiape, som betyr ‘fisk’ på tswana.
Tilapia var ein av tre hovudtypar av fisk som blei fiska i Genesaretsjøen i bibelsk tid. På den tida blei ho kalla musht, i våre dagar «sanktpetersfisk». Dette namnet er henta frå Matteusevangeliet 17:24-27, der apostelen Peter fangar ein fisk som har ein mynt i munnen. Evangeliet nemner likevel ikkje arten til fisken.
Jupitermånen Euporie
Euporie er ein av månane til Jupiter. Han er medlem av Ananke-gruppa, og var truleg ein bit av ein asteroide som vart fanga inn av Jupiter. Han har ein snittradius på kring 1 km.
Euporie vart oppdaga 11. desember 2001 av Scott S. Sheppard, David C. Jewitt og Jan T. Kleyna.
Ighiu
Ighiu (ungarsk Magyarigen, tysk Grobendorf) er ein kommune i Alba fylke i Romania. Kommunen er meint å inngå i storbyområdet til fylkeshovudstaden Alba Iulia.
Busetnader
Ighiu er ein comună (landkommune) med desse busetnadane:
Periferieininga Náxos
Periferieininga Náxos (gresk Περιφερειακή Ενότητα Νάξου, Periferiakí enótita Náxou) er ei av dei 13 periferieiningane i periferien Dei sørlege egeiske øyane. Ho vart oppretta ved den administrative reforma i 2010, og var tidlegare ein del av prefekturet Kykladane.
Periferieininga er sett saman av kommunane (nummer på kartet) Hovudstaden er Náxos.
Byar og tettstader
Dei største byane og tettstadene i periferieininga er:
Europacupfinalen i 2001
Europacupfinalen i fotball i 2001 vart spelt mellom Bayern München og Valencia på stadionet San Siro.
Det tyske laget vann 5-4 etter straffekonk.
Spelarne var m.a. John Carew.
Yeliseyev Rocks
Yeliseyev Rocks er ei gruppe klipper som utgjer den sørlege delen av Linnormen i Payerfjella i Dronning Maud Land. Dei vart oppdaga og kartlagte frå flyfoto av Den tyske antarktisekspedisjonen i 1938-39. Klippene vart kartlagde frå landmålingar og flyfoto av den norske antarktisekspedisjonen i 1958–59. Den sovjetiske antarktisekspedisjonen kartla dei på ny i 1960–61 og kalla dei opp etter den sovjetiske geologen N.A. Jelisejev.
Beggars Banquet
Beggars Banquet er eit album av The Rolling Stones frå 1968. Det markerte ei musikalsk endring for bandet tilbake til R&B-røtene deira, og vert generelt rekna som langt enklare enn den psykedeliske Their Satanic Majesties Request.
Historie
Etter den lange innspelinga av det førre albumet i 1967 og etter at produsent og manager Andrew Loog Oldham var borte, leigde Mick Jagger og Keith Richards inn produsent Jimmy Miller, som hadde produsert Spencer Davis Group og Traffic. Partnarskapet skulle vise seg å verte ein suksess og Miller arbeidde med bandet fram til 1973.
I mars starta innspelinga av albumet med sikte på utgjeving i juli. Ein av dei første songane som vart spelt inn var «Jumpin’ Jack Flash», som vart gjeve ut berre som singel i mai 1968 og vart ein stor hit.
Beggars Banquet var det siste albumet Brian Jones medverka på. I tillegg til slidegitaren hans på «No Expectations», spelte han munnspel på «Dear Doctor» og «Prodigal Son», sitar og tambura på «Street Fighting Man» og mellotron på «Jigsaw Puzzle» og «Stray Cat Blues».
I juni var innspelinga nesten ferdig, og noko lydspor vart lagt til og plata vart miksa i Los Angeles i juli. Både Decca Records i England og London Records i USA vraka det planlagde plateomslaget, eit bilete av ein toalettvegg med grafitti. Bandet nekta i starten å endre omslaget, og dette medførte til at utgjevinga vart utsett fleire månader. I november gav Rolling Stones seg til slutt, og albumet kom ut i desember med eit enkelt kvitt omslag forma som eit invitasjonsbrev. Ideen om eit enkelt, kvitt omslag hadde The Beatles gjort for deira dobbeltalbum, som kom ut berre ein månad før Beggars Banquet. Dette medførte skuldingar om at Rolling Stones kopierte the Beatles. I 1984 vart det opphavlege omslaget nytta på den første CD-utgåva av Beggars Banquet.
Kritikarane såg på plata som eit skritt tilbake til den opphavlege stilen til the Stones. Albumet vart ein kommersiell suksess, og nådde tredjeplass i USA og femteplass i Storbritannia. I Noreg låg albumet seks veker samanhengande på andreplassen, heile tida bak The Beatles og det kvite albumet deira.
Det opphavlege omslaget tilskreiv ikkje Rev. Robert Wilkins som låtskrivar på «Prodigal Son», men dette vart gjort på seinare utgåver.
10.–11. desember 1968 filma bandet The Rolling Stones Rock and Roll Circus med John Lennon, Eric Clapton, The Who og Jethro Tull som nokre av gjestene. Det opphavlege målet med dette prosjektet var å promotere Beggars Banquet, men filmen kom ikkje ut offisielt før i 1996.
I 2003 vart album rangert på 53. plass av musikkmagasinet Rolling Stone si liste over dei 500 største albuma gjennom tidene. Same året rangerte TV-kanalen VH1 Beggars Banquet som det 67. største albumet gjennom tidene. Albumet er òg i boka 1001 albums You Must Hear Before You Die.
Medverkande
Kjelder:
The Rolling Stones
Andre medverkande
Fylkesveg 8 i Buskerud
Fylkesveg 8 i Buskerud går mellom Bødalen og Stokker i Røyken kommune. Vegen er 3,1 km lang.
Shvut Rachel
Landsbyen vart grunnlagd i november 1991 til minne om offera etter eit terroriståtak på ein sivil buss i Tel Aviv.
Gud Sonen
Guds son, Gud Sonen eller berre Sonen er rekna som den andre personen i den kristne Treeininga. Kristologi tek for seg læra om vesenet til Gud Sonen.
Doktrinen om treeininga identifiserer Jesus som inkarnasjonen av Gud, av same vesen som Gud Fader og Den heilage ande, men distinkt i person. Kyrkjelæra i dei ortodokse, romersk-katolske, anglikanske, lutherske og reformerte kyrkjene seier alle at Jesus sameiner ein guddommeleg og ein menneskeleg natur i same person.
Soge
Den nikenske truvedkjenninga tek for seg trua på Gud Sonen:
Den athanasianske truvedkjenninga skildrar personane nærare:
Skismaet mellom Austkyrkja og Vestkyrkja i 1054 kan førast tilbake til ei usemje om både Faren og Sonen er opphavet til Den heilage ande, som Vestkyrkja heldt fast ved (filioque), eller om anden har opphav i Faren åleine, som Austkyrkja heldt fast ved.
Firaugnutane
Firaugnutane er ei gruppe fire markante klippeframspring på den isdekte nordsida av Djupvikneset, langs sørvestkysten av Lützow-Holmbukta. Dei vart først kartlagte av norske kartografar frå flyfoto tekne under Thorshavn-ekspedisjonane i 1936-37 og vart kartlagt av Den japanske antarktisekspedisjonen (JARE), 1957-1962 og namngjeve Yotsume-iwa.
Fischer
Fischer kan visa til:
Meloúsia
Meloúsia (gresk Μελούσεια, tyrkisk Kırıkkale) er ein landsby på Kypros. Han ligg i distriktet Lárnaka i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Değirmenlik (Kythréa) i distriktet Lefkoşa.
Ved folketeljinga i 2011 hadde busetnaden 390 innbyggjarar.
Tverrbrekka
Tverrbrekka er eit pass som går aust-vest gjennom H.U. Sverdrupfjella mellom Vendeholten og Tverrveggen i Dronning Maud Land. Det vart fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59).
Fargestimulus
Fargestimulus er ei effekt i auge som kjem av elektromagnetisk stråling. Når stråling med ein viss storleik og ein viss spektralfordeling treff auget, skapar dette eit sanseinntrykk av farge.
Giferspitz
Giferspitz er eit 2 542 moh høgt fjell vest i Bern-Alpane, oppfor Gstaad i kantonen Bern. Han er den høgaste toppen i massivet mellom Gstaad og Lenk, nord for Wildhorn. Ein kan nå toppen via ein sti på nordsida.
Gemsstock
Gemsstock er eit fjell i Dei lepontinske Alpane, oppfor Andermatt i kantonen Uri. Breen Gurschenfirn ligg på nordsida av fjellet. Gemsstock er ein mindre topp like i nærleiken av det høgare Chastelhorn, som ligg om lag ein kilometer mot sørvest.
Gemsstock er ein del av Gotthard Oberalp Arena, og det same er Naetschen, som ligg på andre sida av Andermatt.
Captured av Journey
Captured er det første konsertalbumet til Journey. Det vart spelt inn under Departure-turneen deira og kom ut 30. januar 1981 på Columbia Records. Albumet nådde niandeplassen på Billboard 200-lista og selte to millionar eksemplar.
Spor 1 til 4 var henta frå konserten deira i The Forum i Montreal i Canada den 8. august 1980. Spor 5 & 6 var frå konserten deira mot slutten av turneen i Koseinenkin Hall i Shinjyuku i Tokyo i Japan den 13. oktober 1980 og spor 7 til 16 kom frå to konsertar i Cobo Hall i Detroit den 4. og 5. august 1980. Songen «Dixie Highway» var ikkje tidlegare spelt inn for noko studioalbum av Journey. Til slutt på albumet vart det plassert eit studioopptak av songen «The Party's Over (Hopelessly in Love)», som kom ut på singel.
I notata i omslaget var albumet dedisert til AC/DC-songaren Bon Scott, som omkom i februar 1980.
Dette var det siste Journey-albumet med klaverspelaren og grunnleggjaren Gregg Rolie.
Giglistock
Giglistock er eit fjell i Urner Alpane i Sveits.
Xi Jinping
Xi Jinping er sidan 2013 president i Folkerepublikken Kina. Han er både president i Kina, generalsekretær i Kinas kommunistiske parti og leiar for den sentrale militærkommisjonen.
Før november 2012, då han overtok som partigeneralsekretær, var han Folkerepublikkens visepresident, den høgstrangerte medlemen av sekretariatet i kommunistpartiet og leiar av politbyråets sju mann store ståande komité, Kinas viktigaste politiske organ.
Den 14. mars 2013 valde folkekongressen Xi til ny president i Kina. Som statsleiar har Xi arbeidd for reformer i marknadsøkonomien, kamp mot korrupsjonen og styrking av rettsvesenet.
Sigurd Verdal
Sigurd Verdal var ein lærar og politikar frå Eiken i Vest-Agder. Han representerte Arbeidarpartiet og Vest-Agder på Stortinget i tida 1981 til 1993.
Då han var fem år gammel flytta han til garden Verdal i Eiken. 13 år gammal melde han seg inn i Eiken AUL. I 1949 vart han student frå Sørlandets gymnas i Kvinesdal, og utdanna seg så til lærar, tok eksamen ved Kristiansand lærerskole i 1953.
Verdal arbeidde frå 1953 i framhaldsskulen i Byremo i Audnedal kommune, og frå 1958 i realskulen, då denne kom i staden for framhaldsskulen. Åra frå 1969 til 1981, då han vart stortingsrepresentant, var han skulesjef i Audnedal.
På fritida engasjerte Verdal seg i idrettsrørsla. Han var 1962-64 formann i Grindheim IL, 1965-69 formann i Vest-Agder skikrins og styremedlem i Norges Skiforbund 1969-76 og 1977-82.
Frå 1981 til 1993 var Verdal stortingsrepresentant. Han var medlem av Landbrukskomiteen fram til 1989. Medan Syse-regjeringa sat ved statsroret, 1989-90, var han medlem av Samferdslekomiteen. Etter Gro Harlem Brundtland i november 1990 vart statsminister for tredje gong, flytta Verdal over i landbrukskomiteen att, då som nestleiar. Elles var han nestleiar av Kontrollkomiteen 1986-89 og leiar 1989-90. Styreformann i Løvebakken mållag 1986-88.
Verdal var leiar av Omsetningsrådet under Statens Landbruksforvaltning frå 1992 til 2000.
Jupitermånen Kale
Kale er ein av månane til Jupiter. Han er medlem av Carme-gruppa, og var truleg ein bit av ein D-type-asteroide som vart fanga inn av Jupiter. Han har ein snittradius på kring 1 km.
Hermafroditt
Hermafroditt er eit levande vesen som er tvikjønna, altså dyr eller planter som har både mannlege og kvinnelege kjønnsorgan. Ordet er henta frå Hermafroditos, som var avkom av Hermes og Afrodite i gresk mytologi. Hermafrodittisme er vanleg for enkelte dyregrupper, som sniglar, østers og reker, men hjå til dømes pattedyr er tilstanden eit avvik.
Jupitermånen Kale
Kale vart oppdaga 9. desember 2001 av Scott S. Sheppard, David C. Jewitt og Jan T. Kleyna.
Jupitermånen Sponde
Sponde er ein av månane til Jupiter. Han er medlem av Pasiphaë-gruppa, og var truleg ein bit av ein asteroide som vart fanga inn av Jupiter. Han har ein snittradius på kring 1 km.
Sponde vart oppdaga 9. desember 2001 av Scott S. Sheppard, David C. Jewitt og Jan T. Kleyna.
Arne Domnérus
Sven Arne Domnérus var ein svensk jazzmusikar, fødd i Solna og død i Stockholm.
Domnérus vert rekna som ein av forgrunnsfigurane i svensk jazz. Han var både altsaksofonist, klarinettist og orkesterleiar. I byrjinga av 1960-talet samarbeidde han mellom anna med USA-amerikanske Quincy Jones. Han vart også kjend for sine tolkingar av folkemusikk og kyrkjemusikk. Domnérus var i tida 1967-78 leiar for Radiojazzgruppen.
Ytstekleppane
Ytstekleppane er ei gruppe berre klipper som stikk opp av isen på austkysten av Havsbotn, som ligg 1,5 km sør for Strandnebba heilt søraust i Lützow-Holmbukta. Dei vart kartlagt av norske kartografar frå flyfoto tekne under Thorshavn-ekspedisjonane i 1936–37.
Irisering
Irisering er refleks eller lysbryting i ei overflate, der det oppstår eit fargespel. Fargane blir endra etter vinkelen på lysbrytninga og fargane kan ha alle fargane i regnbogen. Irisering stammar frå gresk iris, som tyder regnboge.
Irisering kan framstellast kunstig. Slik kunstig irisering kan sjåast i glasur på keramikk og blir då kalla perlemorglans.
I naturen finst irisering, innvendig i perlemor i muslingar, av dette kjem namnet perlemorglans. Fleire insekt har fargar som irisederer. Vanlegvis finst det i den membrane delen av insektvengjer. Men òg vengjeskjel hos nokre sommarfuglar kan ha denne effekten. Irisering er òg vanleg i skjela på fisk. Eit kjent døme er regnbogeaure.
Fargesyn
Fargesyn er høvet ein organisme eller ein maskin har til å skilje lekamar frå kvarandre basert på bølgjelengda (eller frekvensen) til lys som lekamane reflekterer, emitterer]] eller transmitterer. Farger kan målast og kvantifiserast på mange måtar. Korleis menneske oppfattar fargar er ein subjektiv prosess der hjernen svarar på stimuleringar som vert skapt når det innkommande lyset reagerer med forskjellige lysvare celler i auga. I røynda kan forskjellige menneske sjå same lekam eller lyskjelde på forskjellige måtar.
Talmon
Talmon (hebraisk skrift טַלְמוֹן) er ei kollektiv israelsk busetjing på den okkuperte Vestbreidda. Han ligg i Vest-Binyamin i ei høgd på nesten 600 meter over havet og 18 km aust for Modiin i Mateh Binyamin regionale kommune. Namnet kjem frå slektsnamnet til familien som var portvaktar i Tempelet i Jerusalem, som kom attende for å byggje opp att Jerusalem på tida til Nehemja. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Talmon vart grunnlagd i 1989 og hadde i 2006 200 familiar buande, og rundt 800 innbyggjarar.
2. serierunde i Tippeligaen 2001
'''Den 2. runden i Tippeligaen 2001''' vart gjennomført med alle kampane søndag 22. april. Dei fleste kampane hadde relativt lite mål. Den største sigeren tok Viking 3-1 borte mot Moss. I lag med Tromsø, som vann 2-0 heime mot Brann, toppa dei serien.
Tverrseten
Tverrseten er eit isdekt pass mellom Setenuten og Petrellfjellet i Mühlig-Hofmannfjella i Dronning Maud Land. Det vart kartlagd av norske kartografar frå landmålingar og flyfoto av den norske antarktisekspedisjonen (1956–60).
Kokospalme
Kokospalme (Cocos nucifera) er ein palmeart kjend for å produsera kokosnøtter. Kokospalmen stammar frå Malaysia og Polynesia, men har spreidd seg til heile det tropiske området, delvis naturleg og delvis med menneskehjelp.
Dørslag
Eit dørslag (frå lågtysk dör, ‘gjennom’, og slag, noko ein slår gjennom), også kalla kjøkensil, er ein type sil som ein kan bruka til å skylja mat, sila eller sålda noko gjennom. Dørslag er forma som ei skål og har gjerne eitt eller to handtak. I botnen og eventuelt sidene av dørslaget er det små hòl som siler gjennom væske og mindre bitar, som smuss. Dørslag kan vera laga av keramikk, metall eller plast. Det finst også dørslag av tre, som den japanske typen zaru av bambus.
Kokospalme
Palmen kan bli opptil 25 m høg og har ein rik dusk av 2–3 meter lange fjøra blad på toppen av den slanke, ugreina stammen. Frå treet er 5 år ber det blomar og frukter, som sit i bladhjørnene. Blomsterstanden er ein greine kolbe der hannblomane sit i greinspissane medan eit fåtal hoblomar sit ved grunnen. Eit fullvakse tre gjev 5–10 frukter kvar månad.
Dørslag
Dørslag kan brukast til å skylja mat eller til å hella av varmt vatn frå til dømes ein kjele med ferdigkokte grønsaker eller pasta. Den kokte maten blir samla opp i dørslaget, medan vatnet renn ut gjennom hòla. Ved ysting kunne ein bruka eit dørslag til å ta opp ostemassen med.
Kokospalme
Ulike produkt frå kokosnøtt, blad og stammen er særs viktige i mange kulturar. Dei blir brukte som næringsmiddel, materiale og som indsutriråvare, i form av mellom anna kokosfeitt, kokosfiber og kokosmasse.
Kokospalmen er ein saltplante som kan vatnast med havvatn og elles krev tilførsel av klor og natrium. Ofte dyrkar ein plamen saman med andre vekstar som ananas, mais, solsikke, kaffi, kakao, banan og sitrusfrukt.
Jim Reeves
James «Jim» Travis Reeves var ein kjend amerikansk countryartist som døydde medan han stod på toppen av karrieren som songar og musikar.
Bakgrunn
Jim Reeves, med tilnamnet «Gentleman Jim», vart fødd i Galloway i Texas, der han voks opp med mora og åtte eldre sysken. Faren døydde då Jim var berre ti månader gammal, og mora måtte både drive garden og syte for familien aleine.
Berre fem år gammal fekk han ein gitar, gammal og godt brukt. Kort etter høyrde han ei Jimmie Rodgers-plate som broren hadde, og frå den stunda var Reeves bestemt på å verte countryartist. Tolv år gammal var han for første gong med i eit radioshow i Shreveport i Louisiana.
Reeves-slekta kom opphavleg frå Irland og var relativt religiøse, noko han aldri gløymde. Når han stod på scena hadde han alltid med ein gospelseksjon, og han song ofte låten «Danny Boy» for å heidre faren sine irske anar.
Idrettsmannen Reeves
Sjølv om Reeves var svært oppteken av musikk var han òg ein talentfull idrettsmann, og som tenåring bestemte han seg for å bli baseballspelar. Han fekk samstundes eit stipend til universitetet i Texas, der han skulle studere taleteknikk og drama, men etter seks veker slutta han, for heller å jobbe ved eit skipsverft i Houston og tene pengar. Snart etter var han også tilbake som baseballspelar. Han gjorde i byrjinga karriere som semiprofesjonell spelar i ligaen. I 1944 fekk han proffkontrakt med St. Louis Cardinals. Der var han i tre år, til han skada ankelen og avslutta karrieren som baseballspelar.
Artistkarrieren
I ein 5-års periode etter at idrettskarrieren tok slutt hadde Reeves strøjobbar, medan han prøvde å finne ut kva han skulle gjere med livet sitt. Det var på denne tida han byrja å synge som amatør. Han tok solojobbar, men song og som vokalist for gruppa til Moon Mullican. I 1949 spelte Reeves inn fire låtar for det vesle plateselskapet Macy, men ingen av dei gav suksess.
Tidleg på 1950-talet byrja Reeves som discjockey og nyhendeopplesar i radioen. I starten for KSIG i Gladewater i Texas, men ganske snart flytta han over til KGRI i Henderson og sidan til KVKH i Shreveport i Louisiana. Der vart han vert for showet Louisiana Hayride i november 1952. Seinare same året skulle Hank Williams opptre i dette showet, men han vart hindra, og Reeves sang i staden. Prestasjonen vart straks lagt merke til og førte til at han like etter fekk kontrakt med Abbott Records, der han debuterte med singelen «Mexican Joe» i 1953. Låten steig raskt til førsteplass på hitlistene i USA, der den heldt seg i ni veker. Oppfølgjaren «Bimbo» gjorde det ikkje stort dårlegere seinere same året. Dette la grunnlaget for karrieren som countryartist i åra framover. I åra 1954 og 1955 hadde Reeves fire nr. 1-låtar på hitlistene i USA for plateselskapet Abbott, før han signerte ei ny kontrakt med RCA Records og plateprodusenten Steve Sholes i 1955. Same år vart han medlem av Grand Ole Opry.
Gentleman Jim
Det var ved RCA Jim Reeves byrja å eksperimentere med si mjuke karakteristiske barytonstemme og ein mer pop-orientert form for countrymusikk. Han fekk etter kvart tilnamnet «Gentleman Jim». Av instrument brukte han gitar, bass og trommer.
I motsetning til dei fleste andre countryartistar på den tida, distanserte Reeves seg fra cowboy-preget ved å ikkje bruke typiske cowboykostyme når han song. I staden brukte han smokingliknande kostyme. Han var den første countrystjerna som la cowboyhatten på hylla.
I byrjinga møtte Reeves' sin nye profil motstand hos RCA, men godt støtta av produsenten Chet Atkins, løsna det i 1957 med en demolåt om svunnen kjærleik (eigentleg skrive for ei kvinnestemme). Låten «Four Walls» vart ikkje berre ein topphit på countrylistene, men fauk også inn på den nasjonale topp-10 lista for populærmusikk. Med sin nye stil, som snart fikk signaturen «The Nashville Sound», hadde Jim Reeves opna «nye dører» for countrymusikken.
The Blue Boys
Jim Reeves danna gruppa The Blue Boys som musikalsk støtte for innspelingane sine. Gruppa hadde eit skiftande mannskap gjennom åra. I byrjinga kalla han gruppa for The Wagon Masters.
Død
Gjennom 1950-talet og i starten av 1960-talet hadde Reeves ei rad hitlåtar på listene, både i USA og utanfor. Han sto på toppen av karrieren da han omkom i ein flystyrt 31. juli 1964, samann med pianisten og manageren sin Dean Manuel. Reeves vart rekna som ein god småflypilot (han tok småflysertifikat i 1963) og hadde saman med ein nær kollega og ven leigt eit lite einmotors fly for ei forretningsreise til Arkansas. På veg heim kom dei inn i eit valdsamt uvêr med regn og tore kort tid før landing. Reeves tok kontakt med flytårnet over radio og fortalde om vanskane. Då tårnet få minutt seinare prøvde å kontakte flyet, for å høyre om dei hadde kome seg gjennom uvêret, fekk dei ikkje kontakt. Småflyet styrta mindre enn ti minutt før landing ved Berry Field Airport i Nashville, der dei etter planen skulle ha landa i 17-tida om ettermiddagen. Det gjekk to døgn før redningsmannskapa fann vraket, og begge ombord vart funne omkomne. Meir enn 400 friviljuge, tolv fly og to helikopter var med på leiteaksjonen. Begge dei omkomne vart frakta til Nashville.
Jim Reeves Memorial
Etter ei minnestund i Nashville vart lekamen til Reeves flogen til Carthage, der han vart gravlagd ved Central Baptist Church 4. august 1964. Ved gravstaden Jim Reeves Memorial er det plassert ein 3,65 m høg minnestatue over countrylegenden.
Jim Reeves i Noreg
På 1960-talet vart Reeves den første amerikanske artisten som selde til gullplate i Noreg. Berre få månadar før han døydde, i april 1964, heldt han sin første og einaste (dobbelt)konsert i Noreg, i Njårdhallen i Oslo. Saman med han var Chet Atkins, Bobby Bare, The Anita Kerr Singers og bandet The Blue Boys. Konserten vart filma av NRK, og har vore vist på fjernsyn ei rekke gongar. Han vart så populær i Noreg at låtane hans heilt fram til nyare tider har vore gjenstand for ei rekke gull- og platinaplater. I 1999 vart det utgitt ei samleplate: Jim Reeves Norske Hits.
I andre verdsdelar
I Sør-Afrika var Reeves superstjerne og meir populær enn Elvis Presley. Han spelte også inn eit par album på afrikaans, det første saman med Chet Atkins og Floyd Cramer. I tillegg hadde han ei hovudrolle i den sørafrikanske spelefilmen Kimberley Jim (1963), som var den største produksjonen der fram til då.
Glaser Grat
Glaser Grat er eit fjell i Dei lepontinske Alpane, i nærleiken av Thusis i kantonen Graubünden i Sveits.
All Aboard the Blue Train
All Aboard the Blue Train er det fjortande albumet til countryartisten Johnny Cash. Det vart fyrst utgitt 15. november 1962 av Sun, og seinare gitt ut på ny i 2003 av Varèse Sarabande, då med seks bonusspor. Omtrent alle songane på albumet var allereie utgitt av Sun på tidlegare LPar og EPar.
Innhald
Alle songane er laga av Cash, utanom dei som er merkja med komponist.
Medverkande
Anna personell
Săsciori
Săsciori (ungarsk Szászcsór, tysk Scweis) er ein kommune i Alba fylke i Romania.
Busetnader
Săsciori er ein comună (landkommune) med desse busetnadane:
Fylkesveg 10 i Buskerud
Fylkesveg 10 i Buskerud går mellom Auvi og Røyken stasjon i Røyken kommune. Vegen er 1,1 km lang.
Kommunar og knutepunkt
Hyggenvegen Spikkestadvegen
Dolna Mitropolija
Dolna Mitropolija (bulgarsk Долна Митрополия) er ein by og ein kommune i provinsen Pleven i Bulgaria. Kommunen omfattar byane Trăstenik og Dolna Mitropolija, i tillegg til 14 andre busetnader.
Rinus Gerritsen
Marinus Gerritsen er ein nederlandsk bassist mest kjend som medlem av Golden Earring, som han var med å skipe i lag med venen George Kooymans i 1961. Han har òg vore produsent for artistar som Herman Brood.
Steve Harris i Iron Maiden reknar Gerritsen som ei viktig insspirasjonskjelde.
Dolna Mitropolija
Kommunen har eit areal på 674 km2. Ved folketeljinga i 2011 hadde kommunen 20 064 innbyggjarar, medan sjølve byen hadde 3 046 innbyggjarar.
Kommunen inngår i storbyområdet til Pleven.
Dei største busetnadene i kommunen er:
Trăstenik
Trăstenik (bulgarsk Тръстеник) er ein by i kommunen Dolna Mitropolija i provinsen Pleven i Bulgaria. Ved folketeljinga i 2011 hadde busetnaden 4 377 innbyggjarar.
George Kooymans
George Jan Kooymans er ein nederlandsk gitarist og songar. Han er mest kjend for arbeidet sitt med den nederlandske rockgruppa Golden Earring, som vart skipa av Kooymans då han var berre 13 år gammal i 1961 i lag med venen Rinus Gerritsen. Kooymans skreiv «Twilight Zone», den einaste topp 10-singelen deira på amerikanske Billboard Hot 100. Songen gjekk òg til topps på Billboard Top Album Tracks-lista.
Kooymans skreiv og produserte òg for andre artistar. I 2017 og 2018 gav han ut to album som medlem av Vreemde Kostgangers, ei nederlandskspråkleg supergruppe han skipa med Henny Vrienten (bassist i Doe Maar) og visesongaren Boudewijn de Groot.
Al-Houz
Al-Houz (arabisk الحوز, òg skrive al-Huz) er ein landsby sentralt i Syria i Homs guvernement, sørvest for Homs. Han ligg på sørsida av Qattinahsjøen, og stader i nærleiken er Aqrabiyah i sørvest, Arjoun og al-Qusayr i søraust, Kafr Mousa i aust og al-Ghassaniya i nordaust. I følgje Statistisk sentralbyrå i Syria (CBS), hadde al-Houz eit folketal på 2 239 i 2004.
EISCAT Svalbard Radar
EISCAT Svalbard Radar (ESR) er ein radarstasjon, driven av EISCAT, ein internasjonal vitskapleg organisasjon. Stasjonen ligg på Operafjellet på sørsida av Adventdalen, kring 10 km søraust for Longyearbyen på Svalbard. Stasjonen opna 22. august 1996.
Det står òg ein EISCAT-radar i Tromsø, og i lag har ein med desse to ei kontinuerleg dekning av ionosfæren frå Oslo og nesten til Nordpolen. Radarane måler energistraumar skapt av partiklane i solvinden, som mellom anna skapar polarlys.
Glegghorn
Glegghorn er eit fjell i Rätikonfjella (Dei sveitsiske Alpane) i Graubünden i Sveits.
Nominasjonane til Nordisk råds litteraturpris frå Grønland
Nominasjonar til Nordisk råds litteraturpris frå Grønland har sidan 1985 blitt gjort av den grønlandske forfattarforeininga Atuakkiortut.
Sidan 1962 har Nordisk råd årleg delt ut Nordisk råds litteraturpris for eit litterært verk skrive på eitt av dei nordiske språka. Frå starten i 1962 vart det årleg nominert to bøker frå kvart av landa Danmark, Finland, Island, Noreg og Sverige. Frå 1985 kan det òg nominerast ei bok årleg frå Færøyane, Grønland og det samiske språkområdet når det er aktuelle kandidatar.
Bøkene som vert nominert, vert omsett til eitt av dei skandinaviske språka norsk, svensk eller dansk om dei ikkje er det allereie. Den skandinaviske tittelen står i parentes i lista under.
Steinar Saghaug
Steinar Saghaug er namnet på fleire personar:
Wilsonflya
Wilsonflya er eit snødekt skard mellom Kjølrabbane og Aurhø sørvest på Ahlmannryggen i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og kalla opp etter Ove Wilson, ein militærlege i NBSAE.
Wekarikse
Wekarikse (Gallirallus australis) er ein fugleart utan flygeevne i riksefamilien. Arten er endemisk for New Zealand der fire underartar er aksepterte. Wekarikser er brune fuglar, med solid kroppsbygging og storleik som høns. Som altetarar et dei hovudsakleg på virvellause dyr og frukt. Wekarikser legg vanlegvis egg mellom august og januar, begge kjønna bidreg til å ruge.
Skildring
Wekarikser ​​er store rikser. Dei er stort sett rikt, brunspreklet med svart og grått, den brune farga varierer frå bleik til mørk avhengig underart. Hannen er 50-60 centimeter i lengd og veg 0,5-1,6 kilogram. Hoer måler 46–50 cm og veg 0,35-1,0 kilogram. Det reduserte vengespennet varierer mellom 50 og 60 cm. Det relativt store, raudbrune nebbet er ca. 5 cm langt, er tjukt og konisk, og brukast som eit våpen. Dei slår stadig med den spisse halen, eit teikn på uro karakteristisk for riksefamilien. Wekarikse har solide bein og reduserte venger.
Wekarikser har habitat i område med skog, på subalpine grassletter, i sanddyner, steinete strandområde og menneskepåverka miljø. Dei er altetande, med ein diett av ca. 30 % frå animalske matkjelder og resten planteføde. Animalsk føde inkluderer ulike virvellause dyr slik som meitemark og maur, dessutan større bytte som froskar, rotter, mus og småfuglar. Planteføda inneheld blad, gras, bær og frø. Wekarikser er viktige frøspreiarar og spreier frø som er for store for mindre bæretande fuglar. Der wekarikser er relativt vanlege, fører nyfikne til å søke rundt område med menneske for å finne matrestar eller anna dei kan ta med seg.
Taksonomi og distribusjon
Namnet 'weka' er eit maoriord. Anders Erikson Sparrman gav arten det vitskaplege namnet Rallus australis i 1789. Sparrman publisert informasjonen om arten basert på prøvar som han hadde samla medan han reiste med kaptein James Cook mellom 1772 og 1775. Australis er latin for 'sørlege'.
Truslar og vern
Wekarikse er klassifisert som ein sårbar art. Etter ein plan frå 1999, for gjennoppretting av bestanden, vil styresmakta for vern avklare status for mangelfulle data om wekarikse, og endeleg gjeninnføre arten til dei tradisjonelle områda som ein vesentleg komponent i økosystema.
Vern av wekarikse er utfordrande, nokre underartar er trua, men wekarikser kan sjølv vere trugsmål mot anna trua dyreliv på øyar, spesielt når dei blir introdusert til ei øy som dei ikkje hadde naturleg utbreiing på.
Menneskeleg påverknad og folklore
Historier om at wekarikser stel blanke gjenstandar og sukkerposar er ein del av folkloren i landet.
Tyskepasset
Tyskepasset er eit fjellpass mellom Høgskavlen og Domen i Borgmassivet i Dronning Maud Land. Passet vart først fotografert frå lufta av Den tyske antarktisekspedisjonen (1938–39). Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og namngjeve Tyskepasset, truleg fordi det tidlegare var observert av den tyske ekspedisjonen.
Glattwang
Glattwang er eit fjell i Plessurfjella (Alpane), i nærleiken av Chur i kantonen Graubünden i Sveits.
Lars Bergendahl
Lars Sverre Bergendahl var ein norsk langrennsløpar frå Sørkedalen i Oslo, heidersmedlem i Sørkedalens IF. Han vart verdsmeister på 18 km og i 4x10 km stafett i 1937, og på 50 km i 1939. Skikongen Lauritz Bergendahl var farbror hans.
Karriere
Bergendahl vart norsk meister på 30 km i 1937. Same året gjekk han ankeretappen på det norske stafettlaget under ski-VM i Chamonix, der han slo Finlands Kalle Jalkanen. I 1938 vann Bergendahl NM-gull på 17 km då Mo Skilag arrangerte noregsmeisterskaper på ski i Mo i Rana. Under ski-VM 1938 i Lahti gjekk han Noreg inn til sølv på 4x10 km stafett, bak suveren Finland. På VM-femmila i Lahti tok han bronsemedaljen, og var einaste utlending mellom dei seks beste på distansen.
Høgdepunktet for Bergendahl kom under verdsmeisterskapen på ski 1939 i Zakopane. Her stod han for årets største norske idrettsbragd ved å vinne gullmedaljen på femmila. For den prestasjonen mottok han Morgenbladets Gullmedalje for 1939, tidlegare på året vart han tildelt Holmenkollmedaljen.
I 1951 gav Bergendahl ut boka Løypa ut av Sørkedalen.
Vallset kyrkje
Vallset kyrkje er ei krosskyrkje i Stange kommune, Innlandet. Før 1924 heitte ho Tomter kyrkje, etter garden attmed kyrkja. Spiret vart gjort høgre i 1874, og det var ei omfattande vøling i samband med hundreårsjubileet.
I tillegg til det gamle inventaret i kyrkja finst det eit tjugetals epitafier frå kyrkja på Norsk Folkemuseum.
Jumpin’ Jack Flash
«Jumpin’ Jack Flash» er ein song av The Rolling Stones, som kom ut som singel i 1968. Han vart av musikkmagasinet Rolling Stone kalla «ein overnaturleg deltablues via Swinging London» og songen vert rekna som ein retur til blues-røtene til bandet etter den psykedeliske musikken som hadde prega dei førre albuma Between the Buttons og Their Satanic Majesties Request. Songen er ein av dei mest populære og lettast gjenkjennelege songane til bandet, og har vorte nytta i mange filmar og er med på mange samleplater.
Inspirasjon og innspeling
Songen er skriven av Mick Jagger og Keith Richards og innspelt under innspelinga av Beggars Banquet i 1968 (men var ikkje med på dette albumet).
I sjølvbiografien sin, Stone Alone, hevdar Bill Wyman at det var han som kom på det særeigne gitarrifett i songen på eit orgel, men at han ikkje vart kreditert for dette.
På studioutgåva av songen spelte Richards bass og golvtamtam, samt akustisk og elektrisk gitar. Jagger hadde solovokal og maracas, Brian Jones spelte akustisk gitar, Charlie Watts var på trommer og Bill Wyman spelte orgel. Ian Stewart medverka med piano og produsent Jimmy Miller var med Jagger og Richards på korvokal.
Utgjeving og ettermæle
Songen kom ut 24. mai 1968 med «Child of the Moon» som B-side og gjekk rett til topps på den britiske singellista og til tredjeplassen i USA og Noreg.
The Rolling Stones har spelt «Jumpin’ Jack Flash» på kvar einaste turne sidan han kom ut, og er av dei songane bandet har spelt flest gonger. Han har vore gjeve ut på konsertalbuma Get Yer Ya-Ya’s Out!, Love You Live, Flashpoint og Shine a Light. Introen vert vanlegvis ikkje spelt på konsertane, men i staden startar dei rett på hovudriffet.
I mars 2005 plasserte musikkmagasinet Q songen på andreplass på lista deira over dei største gitarsongane gjennom tidene. I 2004 låg songen på 124. plass på lista til musikkmagasinet Rolling Stone over dei 500 største songane gjennom tidene. VH1 plasserte songen på 65. plass på lista deira over dei 100 største rockesongane gjennom tidene.
Sigurd Røen
Røen representerte den lokale Sportsklubben Troll. Under ski-VM 1937 i Chamonix vann han gullmedaljen i kombinert, med god margin til landsmannen Rolf Kaarby som sørgde for norsk dobbeltsiger. Seks dagar etter kombinertgullet gjekk Røen tredjeetappen for det norske laget som vann gull på 4x10 km stafett, knapt eit minutt framom Finland på sølvplass. På stafettlaget gjekk han saman med Annar Ryen, Oskar Fredriksen og Lars Bergendahl.
Audny
Audny er eit kvinnenamn av norrønt opphav, sett saman av auðr, 'hell, rikdom' og nýr, 'ny, ung'. Audny har namnedag 1. mars.
Namnet er sjeldan i Noreg og lite kjend elles i verda. I 2009 var det 263 norske kvinner som heitte Audny.
Larks' Tongues in Aspic
Larks' Tongues in Aspic er det femte studioalbumet til den engelske progrockgruppa King Crimson, gjeven ut i 23. mars 1973. Albumet er debutalbumet til den tredje besetninga av King Crimson med opphavleg medlem og gitarist Robert Fripp og dei nye medlemmane John Wetton (vokal, bassgitar), David Cross (fiolin, Mellotron), Jamie Muir (perkusjon) og Bill Bruford (trommer), samt tekstforfattaren Richard Palmer-James. Bruford hadde nettopp forlate Yes før dei la ut på Close to the Edge-turneen. Bruford følte han hadde gjort alt han kunne med Yes på dette tidspunktet og tenkte at det meir jazz-orienterte King Crimson ville passe han. Bandet nyttar her ein del fiolin og forskjellige eksotiske perkusjonsinstrument, som metallplater og mbiraer.
Albumet opnar med eit langt eksperimentelt instrumentalstykke kalla «Larks' Tongues in Aspic (Part I)». Etter dette er det tre songar med vokal, «Book of Saturday», «Exiles» og «Easy Money». Til slutt kjem to instrumentalar til, «The Talking Drum» og «Larks' Tongues in Aspic (Part II)». Instrumentalane på albumet har alle ein sterk jazz-fusion-påverknad, og delar av dei har òg ei heavy metal-kjensle.
«Exiles» har ein Mellotron-intro som bygde på ein annan instrumental kalla «Mantra», som bandet opphavleg hadde spelt i 1969.
Dette er det einaste studioalbumet med denne 5-mannsbestninga. Muir forlet gruppa medan dei turnerte for albumet i 1973. Resten av besetninga spelte inn to album til før Fripp la ned bandet i 1975.
I Q & Mojo Classic Special Edition Pink Floyd & The Story of Prog Rock vert albumet plassert på 22. plassen på lista deira over «40 Cosmic Rock Albums».
Prog metal-bandet Dream Theater spelte «Larks' Tongues in Aspic Pt. II» i 2009 på albumet Black Clouds & Silver Linings.
Let the Good Times Roll av Louis Jordan
«'Let the Good Times Roll'» er ein jump blues-låt spelt inn i 1946 av Louis Jordan og hans Tympany Five. Songen er ein tolvtaktars blues i middels tempo og vart ein bluesstandard og ein av dei mest kjende songane til Jordan.
Komposisjon
«Let the Good Times Roll» er «Louis Jordan sin sprudlande festinvitasjon»:
Songen vart skriven av Sam Theard, ein New Orleans-fødd bluessongar og låtskrivar, og vart medkredittert til Fleecie Moore, kona til Jordan. Theard viste Jordan songen første gongen i 1942, medan han spelte på klubbar i Chicago. Melodien utvikla seg gjennom åra, heilt til Jordan spelte han inn i New York City i juni 1946.
Hitlister og anerkjenning
«Let the Good Times Roll» nådde andreplassen på Billboard R&B Chart i 1947. Baksida, «Ain't Nobody Here but Us Chickens», vart den beste nummer ein-plata i 1947 – begge låtane låg nesten seks månader på lista. I 2009 vart songen anerkjend med ein Grammy Hall of Fame Award. Jordan og Tympany Five framførte songen i filmen Reet, Petite, and Gone frå 1947, sjølv om det er studioinnspelinga og ikkje ein liveopptreden som er brukt i filmen.
Blues Foundation innlemma songen i sin Hall of Fame i 2013 i kategorien «Classic of Blues Recording - Singles or Album Tracks». I kunngjeringa om innlemminga heiter det at songen «vart ein standard showopnar for tallause bluesartistar gjennom åra, frå B.B. King til Koko Taylor». «Let the Good Times Roll» har òg vorte identifisert som inspirasjonskjelde til «Come On» av Earl King og «Bon Ton Roulet» av Clifton Chenier.
Jupitermånen Pasithee
Pasithee er ein av månane til Jupiter. Han er medlem av Carme-gruppa, og var truleg ein bit av ein D-type-asteroide som vart fanga inn av Jupiter. Han har ein snittradius på kring 1 km.
Pasithee vart oppdaga 11. desember 2001 av Scott S. Sheppard, David C. Jewitt og Jan T. Kleyna.
Bran i Brașov
Bran (ungarsk Törcsvar, tysk Törzburg) er ein kommune i Brașov fylke i Romania.